VS002441
Datum: 2007-04-13T02:00:00.000+02:00
datum_sodbe_i_stopnje: 2011-04-15T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: izguba okončin in drugih organov in njihove posledice
fischer: zelo hudi primeri
odskodnina: 160.000 EUR
opombe: II Ips 269/2009. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Izobraževal se je za kleparja-krovca in avtoserviserja (vzporedno):

## Škodni dogodek

Nestrokovno zdravljenje (v bolnišnico je bil pripeljan po prometni nesreči, v kateri je bil poškodovan kot mopedist in je utrpel odprt zlom leve goleni).

## Poškodba

Kot posledica nestrokovnega zdravljenja je bila potrebna podkolenska amputacija leve noge.

## Telesne bolečine

50.000 EUR Zelo hude bolečine – kumulativno 7 dni, stalne hude bolečine – 3 dni, srednje hude bolečine – 1 teden, lahke bolečine – 3 tedne; občasne lahke in srednje hude bolečine – do konca zdravljenja in do prejema trajne proteze; take bolečine trpi tudi sedaj zaradi žuljenja proteze in pojava ulkusov na krnu ob daljših obremenitvah in napornejši hoji. Sodišče je upoštevalo, da je del bolečin in nevšečnosti tudi posledica prometne nesreče in ocenilo, kaj vse bi zajemalo zdravljenje, če bi se le-to razpletlo brez napake pri zdravljenju.

#### Hospitalizacija

4 operacije.

#### Rehabilitacija

Rehabilitacija v Soči.

#### Nevšečnosti med zdravljenjem

Uporaba bergel, odvisnost od tuje pomoči pri osnovnih življenjskih opravilih, anestezije, jemanje analgetikov v infuzijah in injekcijah in v kombinaciji s pomirjevali, jemanje alagetikov v obliki tablet.

## Strah

10.000 EUR Hud primarni strah – od prve operacije do amputacije, intenzivnost se je nato zmanjševala ves čad do zacelitve ran na krnu in anto dokler ni dobil stalne proteze. Občasen strah trpi tudi sedaj zaradi otiščancev in razjed, ki se celijo tudi 1 mesec, zato mora v tem času uporabljati bergle. trajal je 16 dni, hud sekundarni strah - kumulativno 3 mesece, srednje hud sekundarni strah – 5 mesecev, blag sekundarni strah – 10 mesecev

## Zmanjšanje življenjske aktivnosti

75.000 EUR ZŽA, če bi zdravljenje potekalo normalno bi bila le 5%. Šolanje za kleparja-krovca je opustil, nadaljeval je le šolanje za avtoserviserja; zaposlen je pri očetu in dela kolikor zmore. Pred nesrečo se je udeleževal avtomehaničnih tekmovanj. Šport (nogomet, košarko, tenis, plavanje) je opustil. Pred amputacijo je bil tudi aktiven član gasilskega društva, kar je tudi opustil. Za kolesarjenje in plavanje bi moral imeti drugačni protezi. Giblje se počasi, težko gre po stopnicah, težave ima pri delu na domači kmetiji, saj je ta v hribovitem predelu; težko nosi bremena. Zaradi proteze ima bolečine v hrbtenici, nosi ortopedsko obuvalo, ki so debelejša, in to tudi poleti, ko je vroče. Daljših hoj se izogiba, težko hodi navzdol. Vozil bi lahko le prilagojeno vozilo. Natikačev ne more obuti. Nič več ni v središču dogajanja, tako kot prej, ko se je veliko družil s prijatelji.

## Skaženost

25.000 EUR Levi spodnji ud je amputiran okoli 25 do 28 cm pod kolenom, z režnjem z zadnje strani; v predelu brazgotin ima preležanino, na sprednji strani nad tibijo pa ulceracijo, ki se ki se še vedno pojavlja. Na notranji strani desnega kolena in stegna so brazgotine (široke 1 do 3 cm, dolge 39 do 40 cm), na notranji strani leve goleni pa še ena brazgotina (dolga 11 cm). Skaženost je huda. Upoštevati je treba fantovo starost, hude duševne bolečine zaradi težav pri vzpostavljanju socialnih stikov v novih okoljih in z ženskami. Trpi, ker ga ljudje obravnavajo drugače kot prej, zato ne hodi na bazen, zadržan je do dopustovanja na morju, ker ga je sram proteze. Ob koncu sojenju je bil star 20 let, dekleta nima. Trpi nepopisne bolečine, ko vidi vrstnike, ki so razigrani, navezujejo stike z dekleti, nimajo pomislekov glede tega kaj bodo obuli in oblekli, živijo brezskrbno.

**Zveza:**

OZ člen 179, 182